ddrg/super_eurlex huggingface dataset:
(5)

COVID-19 pandeemia puhkemise tõttu on liidu tervishoiuteenuste osutajate ja tervishoiutöötajate jõupingutused täies ulatuses suunatud käimasoleva rahvatervise kriisi lahendamisele. Mitme võrgustiku nõukogu taotlusel on juhitud komisjoni tähelepanu sellele, et erandlikud asjaolud ei võimalda neil ja taotlejatel rakendusotsuse 2014/287/EL artiklis 8 sätestatud tähtaegadest kinni pidada.
(5)

Hiina pädev asutus on esitanud taotluse kahe labori uuesti heakskiitmiseks: National Reference Laboratory for Animal Rabies (Diagnostic Laboratory for Rabies and Wildlife Associated Zoonoses) ja Centre for Rabies Antibody Assay of the Laboratory of Epidemiology of the Military Veterinary Research Institute of the Academy of Military Medical Sciences. ANSES on 24. oktoobril 2019 koostanud nende laborite kohta positiivse hindamisaruande ja selle komisjonile esitanud.
(4)

On asjakohane määrata kindlaks liidu nimel juhtimiskomitees võetav seisukoht, kuna juhtimiskomitee võetav otsus on transpordiühenduse alalise sekretariaadi tööks vajalik ja sellel on liidu jaoks õiguslikud tagajärjed.
(9)

Kooskõlas ELi toimimise lepingu artikli 126 lõikega 3 analüüsis komisjon ELi toimimise lepingu artikli 126 lõike 3 kohases aruandes kõiki asjaomaseid tegureid. Nagu on sätestatud määruse (EÜ) nr 1467/97 artikli 2 lõikes 4, võetakse juhul, kui valitsemissektori võla suhe SKPsse ei ületa kontrollväärtust, asjaomaseid tegureid arvesse lisameetmete puhul, mille alusel teha otsus ülemäärase eelarvepuudujäägi olemasolu kohta. Eelarvepuudujäägi kriteeriumi täitmise hindamisel on võetud arvesse asjakohaseid tegureid, eelkõige seda, et märkimisväärse kõrvalekalde menetluse raames alates 2017. aastast antud nõukogu soovituste järgimiseks ei ole võetud tõhusaid meetmeid, et Rumeenia edusammud struktuurireformide tegemisel on olnud piiratud ning et keskpikas ja pikas perspektiivis seisab Rumeenia silmitsi suurte eelarve kestlikkuse riskidega. Need tegurid ei mõjuta järeldust, et ELi toimimise lepingu kohane eelarvepuudujäägi kriteerium on täitmata,
II LISA

ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

Заместник-членове/Suplentes/Náhradníci/Suppleanter/Stellvertreter/Asendusliikmed/ Αναπληρωτές/Alternate members/Suppléants/Zamjenici članova/Supplenti/Aizstājēji/ Pakaitiniai nariai/Póttagok/Membri Supplenti/Plaatsvervangers/Zastępcy członków/ Suplentes/Supleanți/Náhradníci/Nadomestni člani/Varajäsenet/Suppleanter

BELGIË/BELGIQUE/BELGIEN

Ms Karin BROUWERS

Member of a Regional Assembly: Flemish Parliament

Ms Allessia CLAES

Member of a Regional Assembly: Flemish Parliament

Mr Steven COENEGRACHTS

Member of a Regional Assembly: Flemish Parliament

Mr Jan DURNEZ

Representative of a regional body with political accountability to an elected Assembly: Council of the province of West-Vlaanderen

Mr Joris NACHTERGAELE

Member of a Regional Assembly: Flemish Parliament

Mr Yonnec POLET

Member of a Local Assembly: Municipal Council of Berchem-Sainte-Agathe

Ms Annabel TAVERNIER

Member of a Regional Assembly: Flemish Parliament

Mr Jean-Luc VANRAES

Member of a Local Assembly: Municipal Council of Uccle

DEUTSCHLAND

Mr Andreas DITTMANN

Representative of a local body with political accountability to an elected Assembly: Landtag von Sachsen-Anhalt
(1)

Maailma Terviseorganisatsioon (WHO) kuulutas 30. jaanuaril 2020 COVID-19 puhangu rahvusvahelise ulatusega rahvatervisealaseks hädaolukorraks. 11. märtsil 2020 kuulutas WHO COVID-19 puhangu pandeemiaks. COVID-19 on nüüdseks põhjustanud haigestumist kõikides liikmesriikides. Kuna juhtumite arv kasvab murettekitavalt ja puuduvad vahendid COVID-19 puhanguga tegelemiseks, on paljud liikmesriigid kuulutanud välja riikliku erakorralise seisukorra.
(4)

Protokolli artikli 5 lõike 8 punktis b on sätestatud, et pärast esialgse kolmeaastase ajavahemiku lõppemist pikendatakse kavade kohaldamist kolme aasta võrra ja seejärel tuleks seda pikendada automaatselt sama pikkade järjestikuste ajavahemike kaupa, kui lepinguosaline ei lõpeta kohaldamist, teatades sellest kirjalikult vähemalt kolm kuud enne esialgse või mis tahes järgmise ajavahemiku lõppu. Kultuurikoostöö komitee peaks aegsasti hindama protokolli tegelikku mõju seoses audiovisuaalse ühistoodanguga ja see tuleks võtta aluseks liidu 2023. aasta otsusele nende kavade kohaldamisperioodi veel kolmeks aastaks pikendada või see pikendamata jätta.
(2)

Ühinenud Rahvaste Organisatsiooni (ÜRO) Julgeolekunõukogu tervitas 12. veebruari 2020. aasta ÜRO Julgeolekunõukogu resolutsioonis 2510 (2020) Berliinis toimunud Liibüa-teemalist konverentsi ja kiitis heaks selle järeldused, märkides, et need järeldused on oluline element Liibüa olukorrale tervikliku lahenduse leidmiseks. Samuti nõudis ta kõigilt ÜRO liikmesriikidelt relvaembargo täitmist ning et kõik riigid hoiduksid konflikti sekkumast ega võtaks konflikti võimendavaid meetmeid.
(4)

Kõik liikmesriigid on esitanud komisjonile oma taotlused, et saada ajavahemikul 1. augustist 2020 kuni 31. juulini 2021 liidu toetust, ning täpsustanud koolipuuvilja ja -köögivilja kava, koolipiima kava või mõlema kava raames taotletava toetuse summa. Belgia, Prantsusmaa, Küprose ja Rootsi taotletavate summade puhul on arvesse võetud soovituslike eraldiste ülekannet.
(10)

Seepärast on vaja Euroopa Liidu Teataja C-seeriast kustutada viited harmoneeritud standarditele EN 343:2003+A1:2007/AC:2009, EN 358:1999, EN 381–5:1995, EN 381–7:1999, EN 381–9:1997, EN 381–11:2002, EN 13832-2:2006, EN 13832-3:2006, EN 14594:2005, EN 388:2016, EN 943–1:2015, EN ISO 10819:2013, EN 12277:2015 ja EN 50321-1:2018, kuna need standardid on läbi vaadatud, neid on muudetud või parandatud. Selleks et anda tootjatele rohkem aega, et valmistuda harmoneeritud standardite EN 343:2019 EN 358:2018, EN ISO 11393-2:2019, EN ISO 11393-4:2019, EN ISO 11393-5:2019, EN ISO 11393-6:2019, EN 13832-2:2018, EN 13832-3:2018, EN 14594:2018, EN 388:2016+A1:2018, EN 943–1:2015+A1:2019, EN ISO 10819:2013, mida on muudetud standardiga EN ISO 10819:2013/A1:2019, EN 50321-1:2018, mida on parandatud standardiga EN 50321-1:2018/AC: 2018-08, ja EN 12277:2015+A1:2018 kohaldamiseks, on vaja harmoneeritud standardite EN 343:2003+A1:2007/AC:2009, EN 358:1999, EN 381–5:1995, EN 381–7:1999, EN 381–9:1997, EN 381–11:2002, EN 13832-2:2006, EN 13832-3:2006, EN 14594:2005, EN 388:2016, EN 943–1:2015, EN ISO 10819:2013, EN 12277:2015 ja EN 50321-1:2018 viidete kustutamine edasi lükata.
(1)

Vastavalt Euroopa Parlamendi ja nõukogu direktiivi 2011/65/EL (2) artikli 16 lõikele 2 eeldatakse, et materjalid, komponendid ning elektri- ja elektroonikaseadmed, mida on kõnealuse direktiivi artikli 4 nõuetele vastavuse tõendamiseks katsetatud ja mõõdetud või mida on hinnatud kooskõlas ühtlustatud standarditega, mille viiteandmed on avaldatud Euroopa Liidu Teatajas, vastavad kõnealuste standarditega hõlmatud direktiivi nõuetele.
Artikkel 3

Ametisse nimetamine, ametiseisund ja korralduslikud küsimused

c)

2. Juhatus tagab, et andmekaitseametnik saab täita määruse (EL) 2018/1725 artiklis 45 osutatud ülesandeid ja kohustusi sõltumatult, saamata oma ülesannete täitmise kohta juhiseid. Ilma et see piiraks sõltumatust, kohaldatakse järgmist:

a) andmekaitseametniku suhtes kohaldatakse Euroopa Keskpanga töötajate töölepingutingimusi;

b) halduseesmärkidel ja EKP töölepingutingimuste raamistiku kohaldamiseks luuakse andmekaitseametniku ametikoht EKP õigusteenuste peadirektoraadis;

c) andmekaitseametniku hindaja konsulteerib Euroopa Andmekaitseinspektoriga ja võib enne andmekaitseametniku ülesannete ja kohustuste täitmise hindamist küsida ka teiste EKP sidusrühmade arvamust. Andmekaitseametniku ülesannete ja kohustuste nõuetekohane täitmine ei või kaasa tuua piiranguid;
(3)

COTIFi artiklis 6 märgitakse, et rahvusvahelist raudteeliiklust ja raudteematerjalile rahvusvahelises liikluses kasutamiseks loa andmist tuleb reguleerida eeskirjadega, mis on loetletud selles artiklis, eelkõige ohtlike kaupade rahvusvaheliste raudteevedude eeskirjades (RID), mis moodustab COTIFi C liite.
(2)

Seoses volituste lõppemisega, mille põhjal Siim SUURSILD (Representative of a local body with political accountability to an elected Assembly: Pärnu City Council) liikmeks esitati, on Regioonide Komitees vabanenud liikmekoht,
(64)

Kõnealust tingimust ei või tõlgendada nii, nagu keelaks see kinnitada mis tahes siseriiklikku meedet, mis võib mõjutada siseturu rajamist. Tegelikult on iga siseriiklik meede, mis siseturu rajamiseks ja toimimiseks vastu võetud ühtlustamismeetmest erineb, oma sisult suure tõenäosusega siseturgu mõjutav meede. Seetõttu arvab komisjon, et ELi toimimise lepingu artiklis 114 sätestatud menetluse eesmärgi säilitamiseks tuleb mõista siseturu toimimise takistamist ELi toimimise lepingu artikli 114 lõike 6 tähenduses kui mõju, mis on taotletava eesmärgiga võrreldes ebaproportsionaalne. See tähendab, et meede ei tohiks minna kaugemale sellest, mis on vajalik kõnealuse eesmärgi saavutamiseks.
(15)

Erandmeetme kohaldamise loa pikendamine peaks olema ajaliselt piiratud. Tähtaeg peaks olema piisav, et võimaldada hinnata künnise tõhusust ja asjakohasust. Lisaks sätestab direktiiv (EL) 2020/285, et liikmesriigid peavad võtma vastu ja avaldama 31. detsembriks 2024 kõnealuse direktiivi artikli 1 järgimiseks vajalikud õigus- ja haldusnormid ning kohaldama neid alates 1. jaanuarist 2025. Tulenevalt eelnevast on asjakohane anda Itaaliale luba jätkata erandmeetme kohaldamist kuni 31. detsembrini 2024.
25)

„pettus“ (fraud)– a) valede, ebaõigete või mittetäielike avalduste või dokumentide kasutamine või esitamine, mille tagajärjeks on vahendite omastamine või väärkinnipidamine; teabe avaldamine konkreetset kohustust rikkudes, millel on sama tagajärg; nende vahendite väärkasutus algsest eesmärgist erinevatel eesmärkidel; b) tulude osas: mis tahes tahtlik tegevus või tegevusetus, mis on seotud valede, ebaõigete või mittetäielike avalduste või dokumentide kasutamise või esitamisega, mille tagajärjeks on vahendite ebaseaduslik vähenemine; teabe avaldamata jätmine konkreetset kohustust rikkudes, millel on sama tagajärg; seaduslikult saadud hüve väärkasutus, millel on sama tagajärg;
(13)

Platvormi eesmärk on koondada avalike haldusasutuste, sotsiaalpartnerite, väikeste ja suurte ettevõtjate, tarbija-, tervishoiu- ja keskkonnaorganisatsioonide ning muude valitsusväliste organisatsioonide oskusteave. Platvorm peaks sisaldama valitsuste rühma ja sidusrühmade rühma. Valitsuste rühm peaks koosnema liikmesriikide riiklike ja/või piirkondlike ja kohalike ametiasutuste parema õigusloome alase oskusteabega kõrgetasemelistest ekspertidest ning Regioonide Komitee esindajatest. Riiklike, kohalike ja piirkondlike ametiasutuste osalemine peaks aitama tuvastada konkreetseid probleeme liidu õiguse rakendamises. Regioonide Komitee lõi piirkondlike ja kohalike omavalitsuste võrgustiku RegHub, (8) mille eesmärk on koguda ELi poliitika rakendamise kogemusi, konsulteerides kohalikul tasandi osalejatega. RegHub võiks seega anda platvormi tööks kasulikku teavet. Sidusrühmade rühm peaks koosnema sidusrühmadest, kellel on praktiline oskusteave erinevates poliitikavaldkondades, ning Euroopa Majandus- ja Sotsiaalkomitee esindajatest. Need kaks rühma peaksid tegema koostööd, et tagada oskusteabe mitmekesisus ja tasakaalustatus.
—

Thomas STELZER, Member of a Regional Executive holding an electoral mandate: State Government of Upper Austria;
—

COVID-19 puhangust tulenenud olukord, sealhulgas hiljutised meetmed, mis nõuavad eelarve täiendavat rahastamist, avaldab liikmesriikide finantsolukorrale üha suuremat survet. Seetõttu on vaja kiiresti vastu võtta paranduseelarve projekt nr 3/2020, millega kantakse 2020. aasta eelarvesse 2019. aasta ülejääk, et võtta seda tulu omavahendite osamaksete tegemisel võimalikult varakult arvesse. Sellest tulenevalt on põhjendatud nõukogu kodukorra artikli 3 lõike 3 kohaselt protokolli nr 1 artiklis 4 liikmesriikide parlamentide teavitamiseks ette nähtud kaheksanädalase tähtaja lühendamine,
(112)

Eeltoodu põhjal võib järeldada, et kui komisjon piirdub Deutsche Posti pensionifondi sissemaksete ja asjaomase võrdlusmäära otsese võrdlemisega, ei tuvastata Deutsche Posti puhul eelist. Isegi kui komisjon laiendaks hindamist ja võtaks arvesse Deutsche Posti hindade reguleerimise võimalikku mõju – eeldades, et see on põhjendatud –, poleks 1995.–1999. aastal võetud pensionimeetme puhul siiski võimalik täpset eelist kindlaks teha ega seda pensionimeetmega seostada.
(4)

2018. aastal väljendas Korea Vabariik taas huvi lepingu allkirjastamise ja sõlmimise vastu. Kuna pärast 2009. aasta otsust on parafeeritud või allkirjastatud mitu uut liikmesriikide ja Korea Vabariigi vahelist kahepoolset lennunduslepingut, on lepingut ajakohastatud. Seetõttu on lepingu allkirjastamiseks vaja uut nõukogu otsust.
(20)

See ei mõjuta nende isikute vabastamist laiendatud tollimaksust või maksmise peatamist vastavalt määruse (EÜ) nr 88/97 artikli 7 lõikele 1, kuid nende andmeid tuleks ajakohastada. Tabel 2 TARICi lisakood Vanad andmed Muudatus A163 Speedcross di Torretta Luigi & C. s.n.c. Corso Italia 20, IT-20020 Vanzaghello (MI), Itaalia Äriühingu nime ja õiguslikku vormi muudeti ja need on nüüd järgmised: Speedcross s.r.l. A557 Jozef Kender-Kenzel Piesková 437/9A, 946 52 Imel, Slovakkia Äriühingu nime, õiguslikku vormi ja aadressi muudeti ning need on nüüd järgmised: KENZEL s.r.o. Novozámocká 182, 94701 Hurbanovo, Slovakkia 8612 Tecno Bike S.r.l. Via del Lavoro 22, IT-61030 Canavaccio, Urbino (PS), Itaalia Äriühingu aadressi muudeti ja see on nüüd järgmine: Via del Lavoro 22, IT-61029 Canavaccio di Urbino (PU), Itaalia 8979 W.S.B. Hi-Tech Bicycle Europe B.V. De Hemmen 91, NL-9206AG Drachten, Madalmaad Äriühingu aadressi muudeti ja see on nüüd järgmine: De Roef 15, NL-9206AK Drachten, Madalmaad
(8)

Kui vannutatud audiitorite või audiitorühingute käes olevate auditi tööpaberite või muude dokumentide ja kontrolli- või uurimisaruannete üleandmine Lõuna-Aafrika pädevale asutusele hõlmab isikuandmete edastamist, on see seaduslik ainult juhul, kui see vastab Euroopa Parlamendi ja nõukogu määruses (EL) 2016/679 sätestatud andmete rahvusvahelise edastamise nõuetele (2). Direktiivi 2006/43/EÜ artikli 47 lõike 1 punkti e kohaselt peavad liikmesriigid tagama, et isikuandmete edastamine nende pädevate asutuste ja Lõuna-Aafrika pädeva asutuse vahel oleks kooskõlas kõigi kohaldatavate andmekaitsepõhimõtete ja -eeskirjadega, eelkõige määruse (EL) 2016/679 V peatüki sätetega. Liikmesriigid peaksid tagama, et isikuandmete edastamiseks on ette nähtud asjakohased kaitsemeetmed vastavalt määruse (EL) 2016/679 artiklile 46. Lisaks peaksid liikmesriigid tagama, et Lõuna-Aafrika pädev asutus ei avalikusta üle antud dokumentides sisalduvaid isikuandmeid ilma asjaomaste liikmesriikide pädevate asutuste eelneva nõusolekuta.
(18)

Sellega seoses ei saa Ühendkuningriigi eeskirjadega kehtestatud meetmeid pidada proportsionaalseks tuvastatud riski suhtes. Hoolimata asjaolust, et mõned nõuded kehtivad selliste taimede suhtes, mis on pärit muudest piirkondadest kui piiritletud alad, kus teadaolevalt taimekahjustajat Xylella fastidiosa ei esine, nõutakse Ühendkuningriigi õigusaktiga, et kõnealused taimed peavad olema nende ekspordile eelnenud vähemalt ühe aasta jooksul kasvanud registreeritud ja järelevalve all olevas tootmiskohas ning nende tootmiskoha ümber on 200 m ulatuses teadaolevalt kahjustajavaba tsoon, ning iga-aastased kontrollid põhinevad intensiivsel proovide võtmisel ja proovide analüüsimisel ning täiendav kontroll on tehtud vahetult enne nende vedu. Selle meetmega kehtestatakse täiendavad piirangud rakendusotsuse (EL) 2015/789 artiklile 9, millega on juba ette nähtud kõnealuste taimede vedamise täiustatud tingimused, kui need taimed on pärit muudest piirkondadest kui piiritletud alad. Tuvastatud riski suhtes ei ole see meede proportsionaalne, vaid rangem kui 2019. aasta mais toiduohutusameti avaldatud viimase teadusliku arvamusega (9) põhjendatud, sest häirib tõsiselt ja tagantjärele asjaomaste taimedega kauplemist. Peale selle on alates rakendusotsuse (EL) 2015/789 viimasest muutmisest 2018. aastal taimekahjustaja Xylella fastidiosa peremeestaimede vedamisel liidus esinenud avastamisi vaid vähesel määral ning asjaomase kaubanduse mahtu arvestades kindlasti mitte ühtegi 2020. aastal. Seoses Ühendkuningriigi osutatud nakatunud taimede asümptomaatilise perioodiga on toiduohutusamet oma viimases, 2019. aasta mais esitatud arvamuses veel märkinud, et nähtavatel sümptomitel põhinevad kontrollid taimekahjustaja varajaseks kindlakstegemiseks võivad mõne peremeestaime puhul olla küsitavad ka kahjustaja põhjustatud sümptomite ilmnemist soodustavate mitmete tegurite tõttu (nt taimeliigi tüüp, bakteriinokulumi tase, taimekahjustaja Xylella fastidiosa asjaomased alamliigid ja kliimatingimused). Seepärast on rakendusotsuses (EL) 2015/789 sätestatud, et Ühendkuningriigi eeskirjaga hõlmatud taimede puhul tehakse proovide võtmisel ja analüüsimisel põhinevaid intensiivseid kontrolle olenemata sümptomite esinemisest. Alalises taime-, looma-, toidu- ja söödakomitees toimunud aruteludes kõnealuse otsuse kehtetuks tunnistamist ja asendamist käsitleva õigusakti eelnõu üle kinnitati seda lähenemisviisi, mis põhineb kättesaadaval teaduslikul ja tehnilisel hinnangul.
(5)

Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt ja ilma et see piiraks kõnealuse protokolli artikli 4 kohaldamist, ei osale Iirimaa käesoleva otsuse vastuvõtmisel ning see ei ole tema suhtes siduv ega kohaldatav.
(36)

Kuna osa rahvusvaheliste postipakkide ettevõtjatelt tarbijatele kättetoimetamise teenustega seotud teenuste suhtes tuleks jätkata direktiivi 2014/25/EL kohaldamist, tuletatakse meelde, et mitut tegevust hõlmavaid hankelepinguid tuleks käsitleda vastavalt selle direktiivi artiklile 6. See tähendab, et kui võrgustiku sektori hankija osaleb nn segahankes ehk hankemenetluses, mis hõlmab nii tegevusi, mis on direktiivi 2014/25/EL kohaldamisest vabastatud, kui ka tegevusi, mis ei ole sellest vabastatud, tuleb arvesse võtta seda, millise tegevuse jaoks leping on peamiselt mõeldud. Sellise segahanke puhul, mille peamiseks eesmärgiks on toetada direktiivi kohaldamisest vabastamata teenuseid, kohaldatakse direktiivi 2014/25/EL sätteid. Kui seda, millise tegevuse jaoks leping on peamiselt ette nähtud, on objektiivselt võimatu kindlaks määrata, sõlmitakse leping kooskõlas direktiivi 2014/25/EL artikli 6 lõikes 3 sätestatud eeskirjadega,
(17)

Uuritav toode on kuni 50 mm pikkused tükeldatud klaaskiud, klaaskiust heie (välja arvatud klaaskiust heie, mida on immutatud ja mille pinda on töödeldud ning mille põletuskadu on üle 3 %, nagu on kindlaks määratud ISO standardiga 1887) ning klaasfilamentkiust matid, v.a klaasvillast matid (kõik koos edaspidi „uurimisalune toode“). Uurimisalust toodet nimetatakse tugevduskiuks või „GFR“ (ingl k glass fibre reinforcements)).
(6)

Liit ei ole Pariisi memorandumi osaline. Seepärast on vajalik, et nõukogu volitaks liikmesriike tegutsema kooskõlas liidu nimel võetava seisukohaga ja kinnitama oma nõusolekut, et sadamariigi kontrollikomitees võetud otsused on neile siduvad.
(4)

Peale selle on komisjon pärast CVVCCVDCH esitatud dokumentide läbivaatamist arvamusel, et nimetust „Commune de Champagne“ ei saa Šveitsis nõuetekohaselt kaitsta. Ühest küljest kehtestatakse Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppega, (2) eriti selle 7. lisa artikliga 8, Šveitsi Konföderatsiooni kohustus kaitsta nimetust „Champagne“ ja kasutada seda Šveitsi territooriumil, kui kõnealune vein on pärit Euroopa Liidust. Teisalt märgib komisjon seoses 27. mai 2009. aasta Vaud’ veine käsitleva määruse artikliga 32 (Vaud’ kanton, Šveitsi Konföderatsioon), et selles käsitletakse õigust lisada kontrollitud päritolunimetusega veinidele teatavatel tingimustel kohalikud viited. Kõnealuses artiklis on sätestatud kontrollitud päritolunimetusega veinide (käesoleval juhul „Bonvillars“) märgistamise eeskirjad, kuivõrd need võimaldavad viidata viinamarjade päritolukohale. Sellega ei anta aga nimetusele „Commune de Champagne“ kui geograafilisele tähisele kaitset.
—

on oluline võimaldada paranduseelarve projekt nr 4/2020 kiiresti vastu võtta, et anda Euroopa Liidu Solidaarsusfondist abi asjaomastele liikmesriikidele, keda on tabanud loodusõnnetused, võttes arvesse ka COVID-19 olukorda, mis juba suurendab survet nende liikmesriikide rahandusele. Sellest tulenevalt on põhjendatud nõukogu kodukorra artikli 3 lõike 3 kohaselt protokolli nr 1 artiklis 4 liikmesriikide parlamentide teavitamiseks ette nähtud kaheksanädalase tähtaja lühendamine,
(8)

Vastavalt määruse (EL) nr 1306/2013 artikli 54 lõikele 3 võivad liikmesriigid nõuetekohaselt põhjendatud juhtudel otsustada tagasinõudemenetlust mitte alustada. Sellise otsuse võib teha vaid juhul, kui juba kantud ja tõenäoliselt kantavad kulud on suuremad kui tagasinõutav summa või kui tagasinõudmine osutub võimatuks, kuna võlgnik või õigusnormide rikkumise eest juriidiliselt vastutavad isikud on asjaomase liikmesriigi õigusaktide kohaselt tunnistatud maksejõuetuks. Kui kõnealune otsus on tehtud nelja aasta jooksul pärast sellekohase taotluse kuupäeva või kaheksa aasta jooksul juhul, kui tagasinõudmine toimub liikmesriigi kohtu kaudu, kaetakse finantstagajärjed, mis tulenevad tagasinõudmata jätmisest, 100 % liidu eelarvest. Summad, mille puhul teatav liikmesriik otsustas tagasinõudmismenetlust mitte alustada, ja tema otsuse põhjendused esitatakse vastavalt koondaruandes, millele on osutatud määruse (EL) nr 1306/2013 artikli 54 lõikes 4 koostoimes selle määruse artikli 102 lõike 1 punkti c alapunkti iv esimese lõiguga. Seepärast ei pea asjaomased liikmesriigid neid summasid katma ja need kaetakse liidu eelarvest.
(8)

19. detsembril 2016 sai komisjon Madalmaade ettevõttelt VanMoof B.V. (edaspidi „VanMoof“) vabastamistaotluse koos teabega, mis on vajalik, et määrata kindlaks, kas see taotlus on vastuvõetav vastavalt määruse (EÜ) nr 88/97 artikli 4 lõikele 1.
(2)

Lisas on esitatud täiendavad üksikasjad kavandatud kodanikualgatuse teema, eesmärkide ja tausta kohta. Eelkõige kutsutakse kodanikualgatuses üles muutma sisu jagavaid digiplatvorme käsitlevaid ELi õigusnorme, viidates konkreetselt Euroopa Parlamendi ja nõukogu direktiivile (EL) 2019/790 (2). Kavandatavad muudatused seisneksid „õigusakti vastuvõtmises, millega nähakse ette autoriõiguste, autoriõigusega kaasnevate õiguste ja sui generis andmebaasiõiguste järgimisest vabastamine füüsiliste isikute puhul, kes jagavad faile digitaalvõrkude kaudu isiklikuks kasutamiseks ja mittetulunduslikel eesmärkidel“. Algatuse eesmärk on võimaldada kodanikel „jagada faile otse kasutajalt kasutajale suunatud võrkude kaudu, et neil oleks juurdepääs teadusele ja kultuurile, ilma et nende suhtes peaks kohaldama kontrolli ja profiilianalüüsi“.
(1)

Vastuseks komisjoni 19. veebruari 2020. aasta kirjale (2) muutis korraldajate rühm kavandatud Euroopa kodanikualgatust „Tingimusteta põhisissetulek kogu ELis“, mille eesmärk on „kehtestada kogu ELis tingimusteta põhisissetulek, millega tagatakse igale inimesele elatusvahendid ja võimalus osaleda majanduspoliitika osana ühiskonnas. See eesmärk saavutatakse, ületamata seejuures aluslepingutega ELile antud pädevust“. Korraldajad paluvad komisjonil esitada ettepaneku kehtestada kogu liidus tingimusteta põhisissetulek, millega vähendatakse piirkondlikke erinevusi, et tugevdada liidu majanduslikku, sotsiaalset ja territoriaalset ühtekuuluvust, ning nad märgivad, et sellega viiakse ellu Euroopa Ülemkogu, Euroopa Parlamendi ja Euroopa Komisjoni 2017. aasta ühisavalduses nimetatud eesmärki, mille kohaselt – selleks et võidelda ebavõrdsuse vastu – „toetavad EL ja selle liikmesriigid ka tõhusaid, jätkusuutlikke ja õiglaseid sotsiaalkaitsesüsteeme, et tagada põhisissetulek“.